
Neuvoja ja varoituksia.

Älä ärsytä eläimiä äläkä häiritse heitä heidän levätessään.

Koeta olla heitä peljättämättä; älä sentähden ota koiria mukaasi
Korkeasaareen.

Älä koskaan tarjoa eläimille sopimattomia ravintoaineita.

Älä pysy väliäpitämättömänä katsojana, jos joku toinen henkilö tekee
ilkivaltaisuutta.

Älä unhoita, että Korkeasaari on ja on oleva rauhoitettu alue!

OPAS KORKEASAARELLA

SISÄLLYS:

Asemakartta. — Korkeasaari. — Zoologinen puutarha. — Kertomuksia eläinten
elämästä. — Kuvia. — Ilmoituksia.

PORVOOSSA. Werner Söderström.Porvoossa 1892, Werner Söderström’in
kirjapainossa.

Korkeasaari.

Korkeasaari sijaitsee 1 ^1/[3] kilometrin päässä Helsingistä. Matkaan
sinne ei tarvita pitkää aikaa, tapahtukoon se sitte höyry- taikka
soutoveneessä. Ka-navatorin lähellä astumme alukseen, jonka olemme
valinneet, matkaamme Katajanokan ohitse, jolla näemme venäläisen
kirkon, lääninvankilan ja sotilaskasarmin kohoavan, kuljemme ohi pienen
Tervasaaren, ja olemme pari minuuttia myöhemmin tarkoituksemme perillä.

Korkeasaari, pintaalaltaan noin 45 tynnyrinalaa, tarjoaa runsaan
vaihtelun korkeammista ja matalammista paikoista. Lounainen puoli on
korkein, ja täältä on kauniilla ilmalla laaja, ihana näköala
kaupunkiin, Viaporin saaristoon ja Suomenlahteen. Hoito, joka viime
aikoina on tullut saaren osaksi, hämmentää jossakin määrin käsityksen
maan karuisuudesta; maanlaatu, suureksi osaksi punahiekkaa, on kovin
hedelmätön. Tuhansia kuormia kasvimultaa onkin sentähden sinne vedetty,
jotta voitaisiin laittaa ruohonurmia ja istuttaa puita. Luonnosta
kasvaa Korkeasaarella haapaa, mäntyä ja jon-kusen koivuja. Kuusia
löytyi myöskin muinoin, vaan ne varastettiin ja myytiin joulukuusina
kaupunkiin.

Ennenkuin seuraamme lukijaa kävelymatkalla ympäri saarta, tahdomme
ensin kertoa:

Lehtisen Korkeasaaren historiasta.

Korkeasaari, joka 011 yksi Helsingin kaupungin alle kuuluvista
saarista, oli kymmenkunta vuotta sitte hyvinkin pahassa huudossa.
Huonomaineisilla seuroilla oli tapana tehdä matkueita saareen ja
harjoittaa juominkia nurmikolla. Näin ollen suurin osa kaupungin
yleisöä ei käynyt saaressa, muutos tapahtui, kun An-niskeluyhtiön
johtokunta 1 p. huhtikuuta 1882 vuokrasi kaupungilta saaren (460
markasta) päättäen tehdä siitä kansanpuiston. Työt saaren tasoittamista
ja kaunistamista varten alkoivat heti. Mutta sen ohessa muutaman vuoden
kuluttua tehtiin uusi laajalle ulottuva suunnitelma, joka, käytäntöön
pantuna, suuressa määrin enensi saaren hauskuutta.

Marraskuussa 1888 jätti luutnantti Aug. Pabritius, joka suuresti
harrasti zoologisen puutarhan perustamista Helsingin läheisyyteen,
Anniskeluyhtiön johtokunnalle esityksen tässä tarkoituksessa. Hän tekee
siinä selkoa Köpenhaminan eläintarhassa saavutetuista kokemuksista ja
ehdoittaa, että täkäläisiin eläinkoko-elmiin hankittaisiin sellaisia
kestäviä rotuja, jotka voisivat viihtyä kylmässä ilmanalassamme.
Poikkeuksena olisi ainoastaan ryhmä apinoita, ja olisi heitä varten
erityinen apinahuone rakennettava.

Yllämainitun esityksen johdosta asetettiin komitea, johon kuuluivat
maisteri V. Ohberg, apteekari Axel Ahnger, hovineuvos W. Dittmar,
luutnantti Aug. Pabritius ja professori J. A. Palmen. Nämät
herratlaativat pitemmän mietinnön, josta annamme seuraavan supistetun
esityksen.

Zoologisen puutarhan hyödystä on komitea yksimielisesti ollut siitä
ajatuksesta, että tällaisen puutarhan perustaminen on oleva suureksi
merkitykseksi ja hyödyksi Suomen nopeasti edistyvälle pääkaupungille.
Sen terveellisen ja voimakkaan vaikutuksen, minkä tällaiset laitokset
itsestänsä ovat omansa herättämään luonnon tiedetten ja erittäinkin
eläinelämän moninaisten ilmausten tutkimishaluun, pitäisi jo tarpeeksi
puhuman asian puolesta. Enenevä arvo, minkä meidän aikamme on ruvennut
antamaan luonnon historiallisille tieteille opetuksessa, on yhä
selvemmin näyttänyt että on välttämätöntä hankkia yleisölle ja
erittäinkin nuorisolle tilaisuus havaitsemaan eläinelämää
todellisuudessa eikä vaan esitettynä sanoilla ja kuvilla. — Huomioon
ottamatta ei voi jättää tilaisuutta, minkä tällaiset laitokset
tarjoavat sivistymättömällekin katsojalle näkemään eläinten
elämäntapoja. Sitä paitse antavat ne runsasta ajattelun ainetta,
tarjoten täten työtätekevälle väestölle paljon jalompaa nautintoa, kuin
usei-mat muut huvit, joita he lomaaikoinaan etsivät. — Helsinkiin
perustettavan zoologisen puutarhan ohjelman suhteen yhtyy komitea
täydellisesti esittäjän mie-lipiteesen, nimittäin että se on
rajoitettava eläimiin kotimaisen faunamme alalta, lukuun ottamatta ehkä
eläimiä maista samanlaatuisella ilmanalalla, kuin myös lukematta niitä
ulkomaalaisia eläimiä, jotka laitokselle suosiolliset henkilöt
lahjoittavat sille. Apina-huoneuksen rakentaminen evättiin
pääasiallisestitavattoman korkeiden kustannusten, mutta myöskin suurten
vaikeutten tähden, jotka meidän kylmässä ilmanalassamme ovat tarjona
tähän rotuun kuuluvain hyvin ar-katuntoisten eläinten suhteen.
Esimerkkinä näistä vaikeuksista mainitsee komitea, että, kuten muutamat
sen jäsenistä käynnillään Pietarin zoologisessa puutarhassa olivat
saaneet tietää, satasesta apinasta, jotka kesällä löytyivät
puutarhassa, talveksi jäi vaan kymmenkunta.

Komitea ehdoitti vielä, että 36,000 markan suuruinen summa
myönnettäisiin Anniskeluyhtiön voittorahoista, jotta heti voitaisiin
ryhtyä tarpeellisiin toimiin zoologisen puutarhan perustamisen suhteen.
Tämä saisi sijansa „Eläintarhassa" rautatien penkereen itäisellä ja
Alppilan pohjoispuolella sijaitsevassa laaksossa. Puutarhayhdistys
puolestaan oli tarjoutunut luovuttamaan kaiken sen alueesta tarvittavan
maan, ja toivottiin kaupungin hallituksen tekevän samoin. Näin ei
kuitenkaan tapahtunut, vaan hyväksyttiin hra Aug. Fabritius'en esittämä
vaihtopuolinen ehdoitus. Zoologinen puutarha sijoitettiin
Korkeasaarelle, joka yhtiöllä oli vuokralla.

Tätä paikkaa vastaan oli kyllä muistutettu, että se oli alttiina
merituulille, ett'ei siellä ollut suolatonta vettä, sekä että sinne
syksyllä ja keväällä oli vaikea päästä, mutta nämät epäkohdat ovat
näyttäytyneet vähäpätöisiltä Korkeasaaren suurten ansioitten rinnalla.
Saari on näet suuri, kaunis ja mäkinen. Sen kaunistamiseksi on jo tehty
paljon ja vielä enemmän voidaan tehdä. Sen asema, joka on kappalen
matkaa kaupungista ihanassa ympäristössä, on vaikuttanut että se
ontullut helsinkiläisten rakkaimmaksi paikaksi, minne he ohjaavat
pienet matkueensa. Monena sunnuntaina on saaressa kävijäin luku noussut
yli 15,000 hengen. Syynä näitten tavattomaan lisääntymiseen viime
vuosina on suureksi osaksi se sievä ulkomuoto, jonka saari
Anniskeluyhtiön toimesta on saanut. Tasoitustöitten laajuudesta voimme
saada käsityksen kuullessamme, että yhtiö 31 p:ään joulukuuta 1S91
edellisenä yhdeksänä vuotena oli sitä varten antanut 312,892 markkaa 48
penniä. Tähän lisättäköön kustannukset rakennuksista, jotka tekevät
97,967 markkaa 82 penniä, sekä 36,000 markkaa, joka summa on määrätty
Zoologisen puutarhan perustamista varteen.

Tehkäämme nyt kulkuretki ympäri saarta.

Me jätämme höyryvenelaiturin ja poikkeamme rantatietä pitkin
vasemmalle. Kappalen matkan päässä vuorenkärjellä seisoo tiheä joukko
ihmisiä, joidenka iloinen nauru kehoittaa meitä jouduttamaan
askeleitamme. Astumme esiin ja näemme, että jääkarhu „Finke" se on,
joka on naurun esineenä; sen kömpelöitä liikuntoja maalla ja sukkelia
käänteitä vedessä katsellaan ihastuksella. Jos meiltä kysytään Finken
syntymäperää, voimme ilmoittaa, että se vuonna 1890 ostettiin 300
kruunusta (420 markasta) Hammerfestistä Norjassa. — Jätämme nyt
vettätippuvan, liankeltaisen kontion, luomme silmäyksen hylkeesen — jos
tämmöinen silloin sattuu oleman läheisyydessä ja kiipeemme ylös mäkeä
sitä paikkaa kohden, missä tiilinpunainen karhunlinna kohoaa. Täälläkin
tapaamme lukuisan— s —

katsojajoukon, joka katseillaan seuraa leipääkerjäävien maakarhujen
temppuja. Perheesen kuuluvat isä „Gri-schka" — ostettu Pietarista —
sekä naiset „Mischa" ja „Mascha". Tätä kirjoitettaissa ei vielä tiedetä
kuinka monta poikaa perheellä on; nämät eivät vielä ole jättäneet
oljilla täytettyä pesäänsä vuorenluolassa.

Ill. O. B.[=O. Behrens] Korkeasaaren „Finke“.

Jos kello on 6 paikoilla iltapäivällä seisoessamme kar-hunlinnan
ulkopuolella, saamme nähdä, mitkä tavattomat määrät kauravelliä kontiot
voivat nauttia. Kesäisin ne eivät sunnuntaisina tar%ritse ollenkaan
muuta ravintoa kuin sen, minkä hyväntahtoiset katsojat run-— 9 —

saissa määrin tarjoavat. Yain poikkeustiloissa saavat maakarhut lihaa,
jota niiden sukulainen Finke päivässä syö 5 kilon paikoilla. Lihavat
säynäät ja lahnat sekä hylkeenrasva ovat tämän herkkupaloja.

Vuorenkärjen huipulta, missä karhunlinna sijaitsee on ainoastaan
muutama askel aitaukseen, jonka sisällä rämeikössä kurjet
käyskentelevät pitkillä askeleilla. Heidän ruokanaan on leipä, kala ja
— karpalot.

Jos nyt haluamme levähtää hetkisen, niin tarjoaa paviljonki otollisen
paikan. Silmä voi täältä ihastella kaunista, laajaa näköalaa, jonka
tarjoavat kaakkoinen osa kaupungista, Knihtin, Sumparin ja Mustikkamaan
saaret sekä Söörnäsin lastauspaikka. Me astumme taas alas ja seuraamme
tietä saaren pohjoisimpaan osaan. Täällä leviää 70 metriä pitkä ja 40
metriä leveä porotarha. Tämä on talvella ja kesällä urosporon,
naarasporon ja vuoden vanhan saarella syntyneen vasikan olopaikka.

Kävellessämme kaunista, haapojen varjoamaa ran-takäytävää pitkin,
luomme silmäyksen pieneen lehte-vään Palosaareen ja ohjaamme sitte
askeleemme [-ylöspäin]-] {+ylös- päin]+} suuren petolintujen häkin luo,
jossa tänä keväänä ensi kerran hallitsevat kotkat, haukat, pöllöt, y.
m. Läheisyydessä huomaamme mäyrän, näädän ja ahman asunnot. Viimeksi
mainituita ruokitaan lihalla, kun mäyrä sitä vastoin kaikkea syövänä
tyytyy kalaan, juurikasveihin, omeniin j. n. e. Jos nämät arat eläimet
sinä hetkenä eivät näyttäydy, ei meidän pidä kepeillä, sateenvarjoilla
eikä kivillä häiritsemän tahi peloittaman heitä, vaan mieluummin palata
takaisin- 10 —

hetken kuluttua, ehkä ne silloin tirkistävät ulos asunnostaan. Jos
sitte palaamme työväen asunnon (siinä säilytetään linnut talvisaikana)
edessä olevalle kentälle, niin näemme täällä joukottain valkoisia
harmaita ja ja monenkirjavia, keveäjaikaisia kaniinia hyppelevän
matalan aitauksen sisässä. Saaren keskustaan vievän tien varrella
kohoaa metsälintujen korkea ristikkohäkki; sen asukkaat vaihtuvat
kuitenkin niin usein, etfemme uskalla nimitellä sen nykyisiä asujamia.
Läheisyydessä löytyy pienempi häkki laululintuja varten.

Kärpän koppi on nykyään tyhjänä, sitte kun sen viimeinen asujain kuoli
ensin purtuaan kuoliaaksi neljä toveriaan. Kärpät, jotka kenties
suuremmassa määrässä, kuin muut imettäväiset rakastavat vapautta, eivät
viihdy hyvin vankeudessa. Ohi kukkapengerten ohjaamme sitte matkamme
kohti ravintolahuoneusta, jossa tarjotaan ruokaa ja virvokkeita
kesäaikana. Tal-vis-aikana voi puutarhurin asunnossa saada lämmittävän
kupin kahvia.

Jos haluamme liikuntoa, löytyy läheisyydessä keilirata ja heitettyämme
keiliä voimme lähteä saaren itäiselle puolelle, jossa uimahuoneella
virkistyttävä merikylpy on tarjona.

Jos sitte pitkitämme kävelyämme zoologisessa puutarhassa, voimme nyt
sopivimmin käydä aitauksen luo, joka suojelee metsipeurat. Nämät arat
eläimet vetäyvät useimmiten talliinsa, mutta jos maltamme odottaa,
emmekä melua, saamme kyllä nähdä näitten kauniiden eläinten lähestyvän.
Heidän ruokanaan on ruoho sekä vähäisen kauroja. Matkalla rantaan
kuljemme ohi— 11 —

merisian olopaikan ja ketun häkin sekä saavumme niin saukon
vesisäiliölle. Tässä on pari vuotta oleskellut saukko „Mimmi", joka
vihainen kuin on, ei ole saanut tehdä tuttavuutta kesyn saukon „Matin"
kanssa. Tämän varsinainen koti ei ole saarella, vaan oleskelee hän
siellä ainoastaan ajoittain. Viime talvena asui se yhdessä kissan,
jäniksen ja siilin kanssa ja nämät neljä eläintä viihtyivät mainiosti
samassa huoneessa. Lopuksi pysähdymme aitaukselle, joka ympäröi
merilintujen lammikkoa. Sen pinnalla jarannoilla näemme joutsen-sorsa-,
ankka- ja hanhiparvia.

Katseltuamme näin eläinkokoelmia, on meidän lopettaminen kävelymme
ympäri saarta, ja käyminen saaren läntisessä korkeavuorisessa osassa
olevissa paviljongeissa. Vaiva, minkä kivirappuja myöten kiipeäminen
tuottaa, on vähäinen sen nautinnon suhteen, jonka kauniin näköalan
katseleminen tarjoaa. Läntisestä paviljongista voimme myös saada
yleiskatsah-duksen elämästä Korkeasaarella semmoisena kuin se
esimerkiksi näyttäytyy kauniina sunnuntaiiltapäivänä. Veneitä tulee ja
menee; rannoilla vilisee väkeä. Käytäviä myöten liikkuu käyskenteleviä;
siellä, täällä puitten keskellä istuu työväen perheryhmiä, jotka
tyytyväisinä atrioivat myötätuoduista koreistaan. Rautaris-tikon alla —
joka Anniskeluyhtiön ystävällisestä toimesta on hankittu — leimuaa
tuli, ja kahvipannu porisee tunnettua nuottiaan lainetten läiskyessä
rantaki-vien välissä. Iloisia lapsia leikkii nurmikolla; tyytyväiset
isät ja äidit iloitsevat heidän raikkaasta naurustansa. Muutaman tunnin
häiritsemätön oleskelu ulkonavapaassa luonnossa jättää aina pienen
lisän terveyden kontolle, ja tieto, että olemme eroitetut helteisen
kaupungin hälinästä ja puuhista vaikuttaa aina virkistyttävästä Monelle
helsinkiläiselle, joka työnsä kautta on koko vuoden sidottuna
kaupunkiin, ovat retket Korkeasaareen kaikki, mikä olosta „maalla" on
tarjona. Ihmeteltävää ei siis ole, että saari on tullut
kaupunkilaisille niin rakkaaksi. Mutta myöskin matkailijat läheltä ja
kaukaa ovat lausuneet ihastuksensa käynneistään siinä, sanoen saaren
olevan jalostetun helmen saarivyössä, joka ympäröi Suomen nuorta,
ihanaa pääkaupunkia.

*

Zoologinen puutarha.

Kirjassa 011 jo mainittu, miten zoologisen puutarhan perustamistuuma
syntyi ja miten se pantiin toimeen. Eläinkokoelmien harrastus on
monella taholla näyttäytynyt erittäin vilkkaaksi. Lukuisa määrä monta
eri lajia eläintä on hyväntahtoisesti lahjoitettu Korkeasaareen, ja
melkoiset katsojajoukot ovat melkein kaikkina vuodenaikoina käyneet
katsomassa eläimiä.

Näitten hoito on ollut uskottuna puutarhurille, apunaan kaksi mies-ja
yksi naiseläinhoitaja. Eläin-kokoelman tarkastuksen on Anniskeluyhtiö
uskonut luutnantti Aug. Fabritius'elle joka tässä
intendent-titoimessaan antaa selityksiä zoologisesta puutarhasta ja
ottaa vastaan sille tulevat lahjat. —

Niille, jotka haluavat lähempiä tietoja eläimistä, annamme seuraavassa
lyhyitä selvityksiä eri lajien elämän tavoista ja tottumuksista.
Kuitenkin lisättäköön, että, koska muutoksia usein tapahtuu, lukija ei
saa odottaa Oppaan Korkeasaarella vält-tämättömästi osoittavan k aikkia
eläimiä, jotka mahdollisesti löytyvät saarella sinä hetkenä, kun hän
käy siellä. Pari tavallisinta eläintä, kettua ja kärppää ei — tätä
kirjottaissa — löydy Korkeasaarella, mutta olemme kuitenkin tähän
ottaneet kertomuksia heidän elämästään, koska luultavasti näitä eläimiä
taas pian hankitaan.

Jääkarhu.

Ursus maritimus.

(Konsuli Finkenhagen'in välityksellä ostettu 300 kruunusta 1 p. jouluk.
1890 Hammerfestistä Norjassa).

Jääkarhu, joka oleskelee napaseuduilla, niinkuin esim. Huippuvuorilla,
Novaja Semljassa, Siperiassa

Ill. O. B.[=O. Behrens] Jääkarhu, joka on pyytänyt hylkeen.

ja Pohjois- Amerikan rannikoilla, on ruumiin rakennuksensa ja
olinpaikkojensa tähden pakoitettu aivan erillaiseen elämään kuin
läheinen sukulaisensamaakarhu. Kovalla maalla on hän kömpelö, vaikka
kestävä, mutta märässä elementissä on hän sen sijaan aivan kotonaan.
Hänen suuri rasvan paljoutensa kannattaa hänet vedessä, ja
esteettömästi ui hän pitkiä matkoja; onpa häntä tavattu joskus 40
peninkulman päässä maasta. Jääkarhu sukeltaa niin mainiosti, että hän
ulkona meressä voi saavuttaa nopean lohen, mutta hän elää kuitenkin
pääasiallisesti hylkeistä ja mursuista, hätätilassa merikasveista.
Viekkaudella ja äkillisellä päällekarkauksella anastaa hän saaliinsa.
Kun hän on määrännyt avannollaan nukkuvan hylkeen saaliiksensa, hiipii
hän hiljaa ja varovasti eteenpäin, maaten liikkumattomana, jos hylje
herää ja näyttäytyy levottomalta. Tultuaan tarpeeksi lähelle,
heittäytyy hän nuolen nopeudella saaliinsa päälle.

Jääkarhu ei hyökkää, ainakaan usein, ihmisten päälle, eikä asetu
vastarintaan, jos hänen kimppuunsa käydään, ei edes haavoitettunakaan.

Osa jääkarhuja on talven ajan horroksissa, toiset taas ovat liikkeellä
koko vuoden. Esimerkkinä jälkimmäisistä on Korkeasaarella oleva
jääkarhu.

Maakarhu.

Ursus arctos.

(Kaksi naarasta lahjoittanut ^24/[9] 1888 arkitehti P. Mieritz. Koiras
ostettu ^9/[5] 1890 Zoologisesta puutarhasta Pietarissa.)

Karhu löytyy vielä suurimmassa osassa maatamme, vaikka se uutteran
vainoamisen kautta yhä Ill. O. B.[=O. Behrens] Karbunlinna.— 17 —

vähenee lukunsa puolesta ja tungetaan yhä luokse pääsemättömämpiin
erämaihin. Hän asuu ainoastaan suurissa, jylhissä metsissä, soiden ja
rämeiden keskellä, missä hän tavallisesti elää aivan yksin,
rajoitetulla alalla, jonska tähden hyvin harvoin tavataankin useampia
karhuja seurassa. Naaraksella on kuitenkin tavallisesti pojat luonaan,
kunnes ovat kahden, kolmen vuoden vanhoja; sitte saavat he itse hakea
suojaa ja ruokaa itselleen. Vaikka karhu ruumiinrakennukseltaan
näyttääkin kömpelöltä, kiipeää hän kuitenkin suurella notkeudella
puihin. Tästä on hänen kiittäminen voimakkaita jäntärei-tään ja pitkiä,
teräviä kynsiään. Vedessä ui hän nopeasti eikä uuvu. Pesäänsä alkaa
karhu rakentaa marraskuussa ja saman kuun keskipaikoilla käy hän
talvimajoilleen. Talvikuukausina hän ei syö mitään ja onkin sentähden
keväällä ylösnoustessaan tavallisesti hyvin laiha. Pesänsä rakentaa hän
aivan yksinkertaisesti vuoren halkeamaan, maankoloon taikka jonkun
kaatuneen puun juurien alle, johonka hän vuoteeksi on laahannut hakoja,
kanervia sekä sammalia.

Karhu tahtoo . elää rauhassa, ja jos hän saa olla häiritsemättä
valtakunnassaan, tekee hän hyvin vähän vahinkoa. Joskus hän kyllä
muuttuu verenhimoiseksi pedoksi, vaan siihen on luotettavien
kertomusten mukaan syynä metsässä laitumella oleva karja. Tämä näet
hänet nähtyään harvoin peljästyy ja pakenee vaan luultavasti luottaen
sarviinsa, hyökkää karhun päälle ajaaksensa hänet pois. Jos karhu

2asiain näin ollen käyttää tavatonta voimaansa, ei ole ihmeteltävää,
sitäpaitsi hän syö mieluummin lihaa kuin muuta ruokaa. Saatuaan kerran
lihan maun tulee hänestä niin kutsuttu „iskijäkarhu"

Kuinka vanhaksi karhu voi elää ei varmuudella tiedetä. Korkein ikänsä
on kuitenkin laskettu 30 vuodeksi.

Kurki.

Grus cinerea.

(2 kappaletta, toinen maisteri V. Öhberg'in, toinen varatuomari Lang'in
Jyväskylässä lahjoittama).

Kurki.

Tämä kaunis ja muhkea lintu munii useimmissa osissa maatamme ja
sitäpaitse Keski-Euroo-

passa ja Pohjois-Aasi-assa. Tässä munimispii-rissään asuu hän
lakeuksilla taikka tunturi-järvissä ja soissa, valiten saraheinäisiä
paikkoja, kuitenkin aina semmoisia, että hänellä on laaja näköala. Hän
elää kaikenlaisilla aineksilla kasvikunnasta sekä madoilla j a
itikoilla. Kurjen liikunnot ovat kaikki kauniita, jokainen ilmaus hänen
verrattain kor-

— 19 —

kealla olevista henkisistä lahjoistaan viehättää. Keveillä, siroilla ja
kuitenkin peräti tarkoilla askeleilla sekä tavallisesti tyynellä ja
arvokkaalla ryhdillä kävelee kurki, vaivatta kohoaa hän yhdellä taikka
parilla karkauksella maasta, nousee muutamalla voimakkaalla siipien
liikkeellä tarpeelliseen korkeuteen ja lentää sitte kaula ja jalat
suorina vakavasti ja nopeasti taukoamatta määrättyä pää-maalia kohden.
Hänen älykkäisyytensä on ihmeteltävää. Pikemmin kuin muut kahlaajat
tutustuu hän oloihin ja mukautuu niihin. Jokainen erityinen kurki
ajattelee aina omaa turvallisuuttansa, ja kur-kiparvi asettaa
säännöllisesti vartijoita, joiden hoidettavana on kaikkien yhteinen
turvallisuus. Jos kurki parvea hätyytetään, lähettää se tähystelijöitä
ja tiedustelijoita, ennenkuin se lähtee paikalle, missä sitä on
häiritty. Niin varovasti kuin kurki väittääkin ihmistä ollessaan
vapaana, niin hartaasti liittyy hän ihmiseen, jos häntä kesytetään.
Omistajaansa hän ei pidä ainoastaan isäntänään, vaan ystävänään,
koettaen ilmaista ystävyyttänsä seuraamalla häntä yhtä uskollisesti
kuin koira.

Kuten muutkin kahlaajat ovat kurjet muuttolintuja. Ne muuttavat
suurissa parvissa, jotka tarkasti pitävät silmällä kiilanmuotoista
lentämisjärjes-tystään. Joskus he kuitenkin kiertelevät vähemmissä
järjestämättömissä ryhmissä ja laskehtivat ehkä kokonaan maahan
hakemaan ravintoa, mutta niissäkään ne eivät viivy kauvan, vaan
pitkittävät matkaansa. Parvet seuraavat määrättyä suuntaa
tehdenpoikkeuksia vaan tavattomista syistä. Etelässä, missä kurjet
viettävät talveansa, oleskelevat he jokien ja järvien rannoilla.

Poro.

Rangifer tarandus.

(Kolme kappaletta, kaksi ostettu Iin pitäjästä, kolmas syntynyt
Korkeasaarella.)

Lappalaisia poroineen.

Poro on kieltämättä tärkein laji hirvien suvusta, sillä kokonaisten
kansanheimojen on häntä kiittäminen ravinnostaan. Kaukainen pohjola
sekä Ill. O. BEHRENS Korkeasaaren porot.vanhassa että Uudessa
maailmassa on poron koto. Vaikka hänen varsinainen kotopaikkansa on
maamme pohjoisin osa, matkustaa hän talvella Venäjän rajalla olevia
metsäisiä korpia myöten aina Laatokan rannoille asti.

Poro ei asuskele yhdellä paikalla, vaan kuleksii paikasta paikkaan,
läpi metsäin hakien soveliasta ravintoa. Hän syö kaikenlaisia yrttiä,
sieniä, ruohoa, oksia ja puunkuorta sekä talvella pääasiallisesti
poronjäkälää. Peura (villiporo) oleksii tavallisesti metsävyöhykettä
pohjoisempana, missä lumi aina peittää maan, käyden kuitenkin joskus
pohjoisempana olevissa tunturilaaksoissa. Hänet tapaa suurissa
laumoissa. Hän on kovin arka ja hyvä-vai-nuinen, jonka tähden käykin
mielellään vastatuulta, on nopea juoksussaan, kapuaa vaivatta kallioita
ja sanotaan uivankin hyvin.

Jo ammoisista ajoista ovat useat napapiirin seuduilla asuvat kansat
pitäneet poroa kotieläimenä. Porot ovat lappalaisten suurin rikkaus ja
monella on useampiin tuhansiin nousevia porolaumoja. Yhtä kesyksi kuin
tavalliset kotieläimet ovat, ei poroa ole saatu, vaan elää hän
puolivillinä, jonka tähden lappalaiset suuressa määrin
riippuvatporolaumojensa kuleksimishalusta. Laumoja kaitsiessa ovat
koirat välttämättömät; näitä onkin porojen omistajilla.enem-män taikka
vähemmän. Poroja on Euroopassa kahta lajia: metsäporo, joka on
suurempi, ja joita omistavat ainoastaan metsäisillä seuduilla
oleskelevat lappalaiset, ja tunturi poro, jonka omistaja
keväällä,kesällä ja syksyllä oleskelee metsättömällä alueella,
pääasiallisesti välttääksensä poron pahimpia vihollisia sääskiä ja
paarmoja.

Metsäsika eli mäyrä.

Meles taxus.

(Lahja keisarillisesta metsästyspuistosta Gatschinassa.)

Ill. Av P. x. Mäyrä.

Mäyrä elää suurimmassa osassa Eurooppaa ja löytyy Aasiassakin melkein
samoilla leveys-asteilla. Meidän maassamme tavataan se aina
Pohjanmaalle asti. Hänen asuntopaikkanansa ovat maakolot eli n. k.
luolat, jotka hän kaivaa pitkillä terävillä kynsillään jonkun paaden
eli suuren kiven alle taikka santaharjanteesen. Makuupaikkaan eli
pesään, joka on sammalilla, lehdillä, kuivalla ruoholla y. m. peitetty,
vie monta käytävää, joidenka aukot hyvin voivat olla sadan askelen
päässä toisistaan. Tavallisesti käyttää hän kuitenkin ainoastaan
yhtätaikka korkeintaan kahta käytävää sisälle- ja ulos-käyntiään
varten. Muut käytävät ovat ilman vaihdosta varten taikka käyttää mäyrä
näitä piilopaikkoina vaaran uhatessa. Pesässään oleskelee mäyrä
päivällä ja kylmänä vuoden aikana koko vuorokauden keveämmässä taikka
sikeämmässä unessa.

Mäyrä on kaikkeasöyvä, s. o. hakee ravintonsa sekä kasvi- että
eläinkunnasta. Hävittämällä pieniä, vahingollisia nakertajia on hän
suureksi hyödyksi, vaikka hän voi aikaan saada vahinkoakin kaivamalla
ylös lehtipuun taimia.

Mänty-näätä.

Mustela martes.

Mäntynäätä löytyy kaikkialla Euroopassa, missä on suurempia metsiä,
sitäpaitse Keski-Aasi-assa ja Etelä-Siperiassa. Keski- ja
Pohjois-Sipe-riassa sen sijassa elää eräs toinen samaan sukuun kuuluva
laji, sopuli. Vanhat, tiheät hakometsät ovat mäntynäädän varsinaisena
olopaikkana. Kuten muutkin näädänsukuiset eläimet, liikkuu hän
tavallisesti vaan öisin; päivillä lepää hän onteloissa puissa taikka
vanhoissa oravan ja variksenpesissä.

Mäntynäätä on hyvin vilpas ja sukkela liikunnoissaan ja kiiveskelee
puissa tavattomalla näppäryydellä. Tässä suhteessa ei mikään samoissa
metsissä elävä nisäeläin voita häntä. Puunrunkoja Ill. Av P. x.
Mänty-näätä.

pitkin, olkootpa ne sileitä tahi ryhmyisiä juoksee hän ylös alas,
liikkuu ihmeteltävällä varmuudella oksilla ja hyppää helposti puusta
puhuun. Metsätaloudelliselta kannalta on hän katsottava hyödylliseksi,
koska vainoo oravia, jotka metsässä toimittavat samaa tehtävää kuin
rotat huoneissa. Mutta toiselta puolen on hän vahingollinen; hän
hävittää näet joukon metsälle hyödyllisiä lintuja kuin myös ruuaksi
kelpaavaa metsänriistaa. Niin vainoo ja^tap-paa hän metsoja, teiriä,
pyitä, riekkoja, kyyhkyjä, sorsia; jäniksestä rottaan ei mikään
nisäeläin ole turvassa hänen hyökkäyksiltään. Luonnoltaan on hän kovin
raatelevainen ja verenhimoinen. Hän ei tavallisesti tyydy vaan siihen,
minkä kerrallatarvitsee, vaan tappaa, jos asianhaarat niin myöntävät
paljon enemmän. Kun mäntynäätä käy eläimen kimppuun, syöksee hän
salaman nopeudella sen päälle, ohjaten puremisensa kaulan valtasuonia
kohden. Jos ensimmäinen hyökkäys ei onnistu, uudistaa hän sen, kunnes
on voittanut saaliinsa. Nuorena pyydettynä tulee näätä hyvinkin kesyksi
ollen omistajalleen varsin uskollinen.

Ahma.

Gulo borealis.

Ahmalla, joka kuuluu pohjoisempiin osiin Eurooppaa, Aasiaa ja
Pohjois-Amerikkaa, on meillä varsinaisena kotopaikkana Lapinmaa ja
pohjoinen Pohjanmaa, vaikka häntä joskus tavataan eteläisem-pänäkin.

Ahma on kovin ahnas ja verenhimoinen. Sitä-paitse on hän kokoonsa
katsoen varustettu sellaisella voimalla ja notkeudella, että hän
voittaa itseänsä suuremmatkin otukset. Kuitenkin hän harvoin anastaa
saaliinsa julkisessa taistelussa, vaan koettaa tavallisesti,
kissaeläinten lailla, kavaluudella karata sen päälle ja kuten nämätkin,
tappaa hän useamman eläimen kuin yhdellä kertaa jaksaa syödä.
Kesä-aikana anastaa ahma pääasiallisesti riekkoja ja muita
metsänlintuja, pienempiä nakertajia, vieläpä kalojakin, sillä hän on
taitava uimari. Talvellataas seuraa hän niin poroja kuin peurojakin
heidän vaelluksillaan tuntureilla ja hyökkää silloin tavallisesti
sellaisten porojen tai peurojen päälle, jotka jostakin syystä ovat
eronneet laumasta. Joskus on hän niinkin rohkea, että hiipii
lappalaisten aittoihin, vieden pois siellä säilytettyjä ruokatavaroita.

Ill. Av P. x. Ahma.

Muinoin kerrottiin kauheita asioita ahmasta. Niinpä luultiin ettei hän
koskaan tulisi ravituksi (josta nimikin „ahma") ja että ihmisiäkin,
jotka käyttivät ahmannahkaisia vällyjä peittonaan, unissaan vaivasi
nälkä, joka tuntui heistä mahdottomalta sammuttaa, ja että
ahmannahkaisen turkin käyttäjän alituisesti täytyi syödä ja juoda,
kuitenkaan tuntematta itseänsä hituistakaan ravituksi.

Hyypiä eli Kissapöllö.

Strix bubo.

(Apteekari Ahngerin Helsingissä lahjoittama).

Hvypiä elää koko vanhan maailman pohjoisosassa, niin pitkälle kuin
metsiä on pohjoisessa ja vuoria etelässä.

Päivällä näkee harvoin hyypiän, sillä sen väri on aivan vuorenrinteiden
ja puiden kuoren näköinen. Yöllä saa nähdä hänet useammin, ja keväällä
vetää hän huomion puoleensa kummallisella pitkälle kuuluvalla
huutamisellaan. Liidellen eteenpäin yhtä hiljaa kuin muutkin
sukulaisensa, lentää hän tavallisesti matalalla maasta, mutta kohoaa
myös hyvinkin korkealle ja liikkuu niin nopeasti, että hän useinkin
helposti saavuttaa unestaan heränneen linnun. Varmaa on, että hän
hyökkää jänisten, kaniinien, metsojen, teirien, pyiden, riekkojen,
sorsien ja hanhien päälle, tehden siis suurta vahinkoa; epäiltävää on
kuitenkin, tekeekö hän suurempaa hyötyä vai vahinkoa. Hiiret ja rotat
ovat nimittäin hänen mainittavimpana saaliinaan.

Hyypiä on vihatuin kaikista pöllöistämme. Melkein kaikki päivälinnut,
vieläpä muutkin pöllöl pilkkaavat ja ärsyttävät sitä, nähdessään hänet.
Petolinnutkin vietellään usein varomattomuuteen, jos he näkevät
hyypiän; korpit ja varikset hyökkäävät myöskin suurella rohkeudella
hyypiän päälle, jos päivällä tapaavat sen.Vankeudessa elää hyypiä
sopivalla hoidolla monta vuotta.

Merikotka.

Haliaëtus albicilla.

(Parooni De la Chapelle'n, Helsingissä lahjoittama.)

Merikotka asuskelee pääasiallisesti meren rannoilla, mutta tavataan
myöskin suurempien järvien seuduilla. Lukuun ottamatta munimisaikaansa
elää merikotka seuroissa, jolloin sopivassa läheisyydessä oleva metsä
taikka kallio on kokous-ja makuupaikkana.

Merikotka ajaa takaa kaikkea riistaa, jonka luulee voittavansa ja
käyttää myöskin paljon paljaita jalkojaan avuksi kalastuksessaan.
Siiliä suojelee yhtä vähän sen piikit, kuin kettua hampaat, metsähanhea
yhtä vähän sen varovaisuus kuin uikua sukeltamistaitonsa. Sitäpaitse
syö hän haaskoja, ollen tässä suhteessa melkein yhtä mainio kuin
korppikotkakin. Kala on kuitenkin hänen pääasiallisin ravintonsa.
Syöksysukeltamisessa on hän yhtä etevä kuin lokit ja tiirat. Häkissä
käyttäytyy merikotka ensin hyvin rajusti, hyökäten hoitajansakin
päälle, mutta kesyttyy pian ja rupeaa ystäväksi ihmiselle. Monen
merikotkan tiedetään eläneen 40 vuotta häkissä.

Muuttohaukka.

Falco peregrinus.

Tällä linnulla on nimensä ominaisuutensa mukaan, sillä hän kuleksii
ympäri melkein kaikkialla maapallolla. Niinpä tiedetään hänen asuvan
sekä lauhkeassa että pohjoisessa, kylmässä vyöhykkeessä ja navan
ympärillä olevilla tuntureilla on hän yleisin haukkalaji. Matkoillaan
käy hän kaikissa Euroopan, Aasian ja Amerikan pohjoisissa maissa,
lentää halki nämät maanosat kaukaisimpaan etelään, jossa esiintyy
talvikuukausina paikottain hyvinkin lukuisana.

Muuttohaukka on rohkea, väkevä ja notkea lintu. Hänen lentonsa on hyvin
joutuisa pikaisilla siipien liikkeillä, ani harvoin liitelevä, usein
matalalla pyyhkäisten maata. Ainoastaan keväällä kohoaa hän joskus
tavattoman korkealle ilmaan. Hän on kaikkien lentäväin olentojen
kauhuna, metsähanhesta leivoseen saakka. Metsäkanojen ja kyyh-kyisten
kesken aikaansaa hän suuria vahinkoja; sorsia vainoo hän väsymättömällä
kestäväisyydellä, vieläpä variksillekin, jotka kuitenkin voivat
puolustautua, on hän vaarallinen vihollinen. Ainoa lintu, joka
hätyyttää muuttohaukkaa, jopa karkoittaa hänet piiristään, on räiskä,
joka huolehtii poikiaan ja erinomaisella lentämiskyvyllään voi
menestyksellä häiritä häntä, olematta itse kiinni saatavana.

Tekemiensä vahinkojen tähden eimuuttohaukkaa katsota missään suhteessa
hyödylliseksi ja metsästäjät sekä kyyhkyjen omistajat pitävät häntä
pahimpana vihollisenaan. Huolellisella hoidolla elää muuttohaukka
vuosikausia häkissä, tyytyen kaikenlaiseen tuoreesen lihaan, mutta hän
vaatii paljon ravintoa.

Tornihaukka.

Falco tinnunculus.

Tornihaukka on laajalle levinnyt ja hyvin yleinen. Hän elää niin
lakeuksilla kuin vuorisillakin seuduilla, olkootpa ne sitte metsäisiä
tai ei, sillä hän asuskelee sekä metsässä että kallioilla. Nimensä on
hän saanut siitä, että hän mielellään asuu ritarilinnojen raunioissa,
vanhoissa kirkontorneissa ja muissa korkeissa rakennuksissa. Hän
nähdään liikkuvan varhaiseen iltaaD, usein vielä hämärässäkin.
Tornihaukan mieluisimpana saaliina ovat hiiret ja ojarotat, sen jälkeen
itikat. Jos hän joskus anastaakin jonkun linnun, on hän kuitenkin
luettava hyödyllisimpien lintujemme joukkoon.

Valtakotka.

Aqvila chrysaëtus.

(Postimestari A. Lindeman'in Oulussa lahjoittama.)

Yaltakotka asuu korkeilla vuorilla ja laajoissa metsissä Euroopassa ja
Aasiassa. Valtakotkat Ill. W. M.[=W. Meyer] Valtakotka.

elävät parittain kerran valitulla piirialalla, jota he eivät jätä
talvellakaaD, jos seudun riistapaljous sallii heidän jäädä.
Pesäpaikasta retkeilee pari joka päivä saaliinhaulla usein samaan
suuntaan. Silloin pysyy toinen aina toisesta vähän jäljellä, kuitenkin
samassa korkeudessa, niin että se, mikä edelliseltä on jäänyt, sitä
varmemmin joutuisi jälkimmäisen kynsiin. Kun molemmat näin ovat
päässeet alansa päähän, kohoavat he noin sata metriä ja ylemmäksikin
sekä palaavat tässä korkeudessa vastakkaista suuntaa laveissa
vinkkuraviivoissa, etsien saalistansa noin perinpohjin. Niinkuin
molemmat kotkat yhdessä hankkivat ruokaa, niin he myös yhteisesti
nauttivat saatua saalista, jolloin usein syntyy riita herkkupaloista.
Jos kotka, kierrellessään korkealla ilmassa, havaitsee saaliin maassa,
laskeutuu hän tavallisesti kierreviivan muodossa lähemmin
tähystel-läksensä esinettä, mutta sen tehtyään, vetää hän äkkiä siivet
ruumiisensa, heittäytyy pitkälle ojennetuin, avatuin, kynsin,
kuuluvalla suhinalla vinoon maata kohden saaliinsa päälle ja iskee
molempain jalkainsa kynnet sen ruumiisen. Vaikka kotka kyllä mieluummin
syö saalista, jonka on itse pyytänyt, ei hän kuitenkaan ole — hädän
tullessa — mikään

ruokain arastelija, vaan tyytyy haaskaankin, joka jo on alkanut mädätä.

Poikiaan kohtaan ovat molemmat vanhemmat . mitä hellimmät ja
erittäinkin ovat ne äidin huolen esineenä. Heidän piennä ollessaan äiti
tuskin jättää pesäänsä, lämmittää sitä, pitää huolta siitä, että heillä
aina on kuiva vuode, ja haalii koiraksen kanssa saatua saalista
suurissa määrin heille.

Nuorena otetut kotkat tulevat pian kesyiksi ja ystävällisiksi ihmisiä
kohtaan sekä tottuvat niin omistajaansa, että ikävöivät häntä, jos hän
pitemmän ajan kuluessa ei ole ollut heitä katsomassa ja tervehtivät
häntä hänen tullessaan ilohuudoilla.

Tuulet ja säät eivät vaikuta heihin; kuitenkin tarvitsevat hekin,
voidaksensa ajan pitkään pysyä terveinä, turvapaikan, johonka voivat
vetäytyä milloin niin haluavat. Kaikissa tapauksissa tarvitsevat he
paljon ja puhdasta vettä juodakseen ja vielä enemmän kylpeäkseen, sillä
kotkat ovat hyvin siistejä, he eivät kärsi likaa höyhenillään eikä
nokallaan vaan siivoavat itseänsä taukoamatta. Jom-moisellakin hoidolla
voivat he elää monta vuotta vankeudessa. Niinpä tiedetään muutamien
kotkien vankeudessa eläneen yli sadan vuoden.

Hiiri-haukka.

Buteo vulgaris.

Hiirihaukka, joka on tavallisimpia petolintujamme, löytyy meidän
maassamme aina Kajaaniin

3saakka ja on yhtä yleinen suurimmassa osassa Eurooppaa.
Asuinpaikaksensa valitsee se kaikenlaatuisia metsiä, mieluummin
kuitenkin semmoisia, jotka vaihtelevat pelloilla ja niityillä.
Kuitenkaan hiirihaukka ei karta laajoja erämaita, jopa nousee korkeille
vuorillekin. Tottunut katsoja tuntee hiirihaukan ensi silmäyksellä,
olkoon se sitte lennossa taikka alallaan. Tavallisesti istuu hän
kyyristyneenä, nojautuen yhdelle jalalleen, toinen jalka koukussa
höyhenten alla. Lento on hidas, mutta keveä, melkein kuulumaton ja
pitkillä matkoilla liitelevä. Kun hän on saaliin pyynnöllä, pysyy hän
usein pidemmän ajan siipiänsä räpyttäen samalla paikalla voidakseen
niin tarkoin kuin mahdollista hakea läpi seudun taikka paremmin
tähystelläksensä havaittua saalista. Monen metsästäjän silmissä on
hiirihaukka vaarallisin petolintu, jota hän armotta väijyy. Vaan
väärin. Totta kyllä on, että hiirihaukka tappaa monta jänistä, jopa
kanoja ja pikkulintujakin, mutta hän pyytää myöskin tavattoman määrän
rottia, hiiriä, ojarottia, käärmeitä, sammakoita sekä hyönteisiä. Muun
muassa on hän mitä ahkerin kyykäärmeen tappaja.

Meillä on hiirihaukka muuttolintu. Matkoillaan yhtyy heitä 20 vieläpä
100:kin yhteen seuraan, jotka lentävät samaan suuntaan leviten usean
kilometrin laajoille aloille muodostamatta kuitenkaan parvia. He
lentävät hiitaasti eteenpäin ja tavallisesti jotensakin korkealla,
kohoten useinkin laajoissa vinkuraviivoissa.

Mehiläis-haukka.

Pernis apivorus.

Mehiläishaukka on elämäntavoiltaan sekä olo-paikkaansa katsoen
edellisen kaltainen, mutta paljoa harvinaisempi meillä. Nimensä on se
saanut siitä, että se muitten pienten eläinten ohessa, muun muassa syö
mehiläisiä.

Apina.

Simia.

(Kreivi C. M. Creutz'in, Pernajasta, lahjoittama).

Apinat elävät tätä nykyä ainoastaan lämpimissä maissa, koska tasainen
lämpö on välttämätön heidän hyvinvoinnilleen. Ainoastaan muutamat
ba-bianit oleskelevat korkeilla tuntureilla, tareten kovemmassa
pakkasessa, kuin voisi luulla. Joka maan osalla on omat apinalajinsa.
Euroopassa löytyy ainoastaan yksi apinalaji, rajoittuen sekin yhteen
ainoaan ryhmään, joka elelee Gibraltarin kallioilla, linnaväen
turvissa.

Useimmat apinat oleskelevat metsissä; ainoastaan vähempi osa elää
vuoriseuduissa. Heidän ruu-miinrakennuksensa osoittaa, että he ovat
kuin luodut kiipeämään, ja puut ovatkin heidän rakkain Osa Korkeasaaren
rantaa.

olopaikkansa. Vuoriapina on kuitenkin poikkeuksena. Se kiipeää
nimittäin huonosti puissa, jonka tähden nouseekin niihin ainoastaan
hädän vaatimana.

Apinat ovat kieltämättä vilkkaimmat ja vireim-mät kaikista
imettäväisistä. Ollessaan ulkona ruuan etsinnässä eivät he ole
hetkeäkään alallaan. Heidän ravintoaineittensa moninaisuus vaatiikin
tuota taukoamatonta liikkumista. He ovat todellakin kaikkeasyöviä.
Hedelmät, sipulit, juuret ja muut mehukkaat kasviaineet ovat heidän
pääasiallisena ravintonaan; hyönteisiä he eivät myös ylenkatso.
Linnunmunia, pieniä linnunpoikia j. n. e. pitävät varsinaisena
herkkuna. Tekemällä ryöstöretkiä ihmisen viljelysmaihin, missä he
hävittävät enemmän kuin syövät, ovat apinat niillä seuduilla, joissa
ovat lukuisat, varsinaisena vitsauksena.

Apinain yhteiselämä on sangen hauska. Vahvin jäsen laumasta rupeaa
päälliköksi ja johtajaksi kaikille. Häntä totellaan kaikessa
ehdottomasti ja hän hoitaa virkaansa suurella arvokkaisuudella.
Palkinnoksi tästä kuuliaisuudesta valvoo hän uskollisesti alamaistensa
turvallisuutta ja sentähden on hän aina vilkkaammassa toiminnassa kuin
muut.

Tunnettu on, että apinoita helposti voidaan kesyttää. Vaivatta oppivat
he kaikenlaisia temppuja. Pelkkää huvia apinan omistamisesta ei
kuitenkaan ole, sillä hän matkaansaa paljon vahinkoa ja kiusaa, sen
ohessa suuremmat apinat ovat hyvinkin vaarallisia, sillä ne purevat
silloin, kuin vähimmin aavistamme.

Jänis.

Lepus timidus.

Tämä yleisesti tunnettu eläin, joka kuuluu nakertajien sukuun, löytyy
kaikkialla Suomessa ja Pohjois-Euroopassa, mutta Keski- ja
Etelä-Euroo-passa elää hänen sijassaan eräs toinen laji, Saksan jänis.
Olopaikakseen valitsee jänis mieluimmin asuttuja ja viljeltyjä seutuja,
missä lehti- ja havumetsät, viljellys vainiot, niityt ja laitumet
vuorottelevat. Saarilla ja luodoilla viihtyy hän aivan hyvin.

Jänis on liikkeellä öisin, ani harvoin päivällä, paitse semmoisilla
seuduilla, jossa hän saa elää rauhassa. Päivällä makaa hän tavallisesti
tekemällään makuusijalla, joka on jonkun pensaan alla, kiven, kannon,
mättään y. m. vieressä, joskus vaossa viljavainiolla. Erehdyttääksensä
kettuja ja muita vihollisiaan käy hän tavallisesti kappaleen matkaa ohi
sen paikan, jossa aikoo maata ja palaa sitte takaisin samoja jälkiä
myöten. Juostuaan näin kotvasen taaksepäin hyppää loikahtaa hän kerran
suoraan sivulle ja sitte muutaman askeleen sinne tänne, kunnes löytää
sopivan makuusijan.

Hämärissä, illan tullessa, jättää jänis vuoteensa ja kuleksii ympäri
saaliin haussa. Hänen ruokanaan ovat mitä erilaisimmat ruohot ja yrtit,
sen ohessa hän vainioitten peityttyä syvällä lumella vahingoittaa puita
ja pensaita. Missä jäniksiälöytyy viljalta, tekevät ne paljon vahinkoa
puremalla näitten kasvien urpuja ja vesoja kuin myös kuorimalla niitä.

Nuorena otettuna voi jänis tulla hyvinkin kesyksi; se tottuu ihmisten
seuraan ja on koko hauska naurattavissa liikunnoissaan ja tempuissaan.

Orava.

Sciurus vulgaris.

Orava on yksi niistä harvoista nakertajista, joidenka kanssa ihminen on
ruvennut lähempään yhteyteen. Raittiissa, viheriässä metsässä ilahuttaa
hän sekä nuoria että vanhoja, ja lukuun ottamatta monia harmittavia
ominaisuuksiansa pidämme häntä mielellämme häkissä.

Orava ei ole kaikkialla ja kaikkina vuosina yhtä tavallinen, ja vaikka
hän ei olekaan ympäri-kuleksiva eläin, tekee hän kuitenkin hyvin
laajoja partioretkiä. Korkearunkoiset, kuivat ja viileät metsät,
erittäinkin havumetsät ovat hänen rakkain-pana olopaikkanansa. Hän on
meidän metsiemme apina; hänellä on monta ominaisuutta, joka muistuttaa
näitä levottomia, oikullisia etelämaalaisia. Kuten nämätkin, on hän
alituisessa puuhassa sekä hyvin arka vilua ja märkyyttä. On oltu
huomaavinaan, että joka oravalla on ainakin neljä pesää, kaikki
huolellisesti rakennetut ja paikoilla, jotka ovat tuulen
suojassa.Ravintonsa hakee orava pääasiallisesti kasvikunnasta. Hän syö
eniminäksensä kuusen .ja männyn siemeniä, urpia ja nuoria vesoja. Sen
ohessa on hän suuri munien ihailija ja ryöstääkin kaikki linnun pesät,
jotka hän partioretkillään mahdollisesti löytää eikä säästä poikiakaan.
Voidakseen olla tekemättä suurempia partioretkiä talvella, kokoo orava
moneen eri paikkaan sopivia ravintoaineita. Ruma syksy on tavallisesti
turmiollinen oraville, koska he silloin syövät talvivaransa ja ankaran
talven seuratessa kuolevat suurissa määrin.

Niin viehättävä kuin orava monessa suhteessa onkin, emme kuitenkaan voi
kieltää, että hän metsässä aikaan saa paljon vahinkoa sekä syömällä
suuren määrän hyödyllisten puitten siemeniä että puremalla poikki urpia
ja vesoja kuin myös kuorimalla puita. Hänellä on kuitenkin paljon
vihollisia, jonka tähden hän ainoastaan poikkeustiloissa voi lisääntyä
siinä määrin, että hänen tekemänsä vahingot metsänviljelijälle ovat
tuntuvammat.

Kaniini.

Lepus cuniculus.

Kaniini, joka ei ole meillä kotoperäinen, on syntyisin oikeastaan
Etelä-Euroopasta, mutta tavataan tätä nykyä villinä Keski-Euroopassakin
ja on monissa paikoin hyvin lukuisa. Ravintolarakennus.Kaniini viihtyy
paraiten mäkisillä, hiekkape-räisillä mailla, joissa löytyy
kallionkoloja ja lymy-paikkoja, lyhyesti, missä hän helposti voi
piiloutua. Täällä elää hän seuroissa, usein hyvinkin lukuisana, kaivaen
yksinkertaisen pesänsä päivän rinnassa oleviin paikkoihin. Jokaisessa
asunnossa on yksi jotensakin syvällä oleva kamari kulmakkailla
käytävillä, joilla on monta aukkoa. Joka parilla on erityinen
asuntonsa, jossa se ei kärsi vähintäkään häiritsemistä muilta; käytävät
sitä vastoin ovat useinkin osittain yhteiset useammalle pesälle.
Päivällä makaa kaniini piilossa kolossaan ja tulee esille vasta illalla
hakeaksensa ravintonsa. Hän on silloin hyvin varovainen. Vaaran
uhatessa varoittavat kaniinit toisiaan lyömällä takakäpäliään maahan,
jolloin kaikki rientävät koloihinsa.

Kaniinit ovat tavattoman hedelmälliset. Naaras poikii joka viides
viikko vuoden alusta lokakuuhun asti ja saa 4—12 poikaa joka kerralla.
Jos otaksumme, että joka naaras poikii seitsemän kertaa vuodessa ja
joka kerralla saa 8 poikaa, niin heistä ynnä heidän pojistaan 4
vuodessa karttuisi 1,274,840 kappaleen suuruinen poikue!

Kaniinin ruoka on sama kuin jäniksenkin, vaan hän tekee paljon enemmän
vahinkoa, sillä hänen mielityönsä on puitten kuoriminen. Onneksi on
hänellä kuitenkin paljon vihollisia, kuten hilleri, näätä, kissapöllö
sekä muut pöllöt; missä näitä eläimiä löytyy runsaasti, vähenevät
kaniinit tuntuvasti.

Kaniineja löytyy monta sivulajia. Näistäansaitsee erittäin
mainitsemista Angora eli silkkika-niini, jolla on pitkä, maahan asti
riippuva, pehmeä silkinkiiltävä karva, jota käytetään hienoimman langan
valmistukseen.

Tavallinen merisika.

Cavia Cobaya.

Merisian alkuperäinen koti on, kuten luullaan, Etelä-Amerikka, ja
Eurooppaan tuotiin se 17 vuosisadan koskipaikoilla. Se viihtyy hyvin,
kun saa kuivan ja vilvakkaan asunnon. Hän on hyvin suosittu
iloisuutensa ja hyvänluontoisuutensa tähden. Merisika syö kaikenlaisia
kasviaineita, tyytyy kaikkeen ja kärsii tyyneydellä rääkkäyksiä.
Näyttääksensä mieltymystään, röhkii hän omituisella tavalla.

Siili.

Erinaceus europaeus.

Siili elää ainoastaan eteläisimmässä osassa meidän maatamme ja siinäkin
hyvin harvalukuisena, mutta on muuten aivan yleinen suurimmassa osassa
Eurooppaa. Hän oleskelee mieluimmin tiheissä pensastoissa,
pensasaidoissa ja metsänrinteissä, erittäin jos nämät ovat lähellä
viljeltyjä vainioita ja puutarhoja. Kylmän vuodenajan lähestyessä
käysiili talvimajaansa, jonka hän laatii sammalista ja kuivista
lehdistä jonkun pensasaidan, puunjuuren taikka kiven alle. Keväällä ei
hän jätä talvimajaansa, ennen kuin yöhallat ovat loppuneet.

Petoeläimistä luullaan hilleriä siilin pahimmaksi viholliseksi ja sen
jälkeen ovat kissapöllö ja kettu järjestyksessä. Näiltä vainoojiltaan
puolustautuu hän kääriytymällä kokoon palloksi. Tämän tekee hän
jännittämällä muuanta suurta iholihasta. Hedelmät, mehukkaat juuret,
siemenet, pienemmät imettäväiset, linnut, sammakot, karinkaukalot,
hyönteiset, kastemadot, j. n. e. ovat siilin ruokana, ja tekee hän siis
enemmän hyötyä kuin vahinkoa. On sanottu, että siili hyökkää
kyykäärmeenkin päälle, eikä tämän purema muka vahingoita sitä. Viimeksi
mainittu seikka tuskin lienee totta, vaan luultavampi on, että taistelu
päättyy siilin eduksi, hänen piikkipansarinsa mainion suojeluksen
takia.

Siilin voi hyvin helposti kesyttää, hän kodis-tuu pian ja kadottaa
lyhyessä ajassa kaiken pelkonsa ihmistä kohtaan. Monin paikoin on hän
hyvin haluttu rottien pyytäjä ja häntä käytetään erittäinkin
sellaisissa makasiineissa, joissa ei tahdota kissaa pitää.

Zebu.

Bos indicus.

(Lahja zoologisesia puutarhasta, Hampurissa).

Zebu, joka karjalajien joukosta helposti tunnetaan häpäällä olevasta
rasvakyssästään sekä Ill. O. B.[=O. Nehrens] Zebu ja aasi.lyhyistä
sarvistaan, on kotoisin Bengalista, mutta on nyt jo levinnyt yli Aasian
ja Afrikan. Braminizebua pidetään parhaimpana.

Aasi.

Eqvus asinus.

(Kunnallisneuvos G. Sehmidt'in, Maaningalla, lahjoittama.)

Villinä elää aasi Keski-Aasiassa ja Persiassa. Se kasvaa siellä melkein
hevoisen kokoiseksi ja elää laumoissa, jotka vuoden aikain mukaan
kuljeskelevat laajalti ympäri. Itämailla, missä kesy aasi, kuten
hevonenkin, aina on nauttinut huolellista hoitoa,, on se vilkas ja
halukas kotieläin. Euroopassa sitä vastoin ovat epäedullinen ilmanala
ja huono hoito yhtyneet aasissa kehittämään sen huonompia
ominaisuuksia, niinkuin yksipäisyyttä ja välinpitämättömyyttä.
Henkisessäkin suhteessa on hän Aasiassa elävistä veljistään koko lailla
jäljellä. — Korkeasaarella löytyvää aasia voidaan vuokrata lasten
ajettavaksi.

Kärppä.

Fætorius erminea.

Kärppä eli portimo, joka kuuluu kärpän sukuun, on pienimpiä
petoeläimiämme. Hän onyleinen koko Euroopassa, Pohjois-Amerikassa ja
pohjoisessa osassa Afrikaa. Kärpän olopaikkana ovat maakuopat,
kivirauniot, ontelot puut, ulkohuoneet, j. n. e., joihin hän rakentaa
pehmeän vuoteensa sammalista, ruohosta, villoista, höyhenistä, y. m.
Hänen ravintonaan ovat pienemmät lämpöveriset eläimet, mutta hän
voittaa täysikasvuisen jäniksenkin. Sen tavoittaa hän juoksussa nuolen
nopeudella iskemällä itsensä kiinni sen niskaan riippuu hän siinä,
kunnes jänis, uupuneena verenvuodatuksesta ja rasituksesta, joutuu
hänen saaliiksensa. Joskus syö hän sisiliskoja ja käärmeitä.

Koska kärppä elää pääasiallisesti pienistä, kul-tuurikasveille
vahingollisista nakertajista, on se yleensä hyvinkin hyödyllinen eläin.
Kuitenkin mainittakoon, että hän myös aikaan saa vahinkoa hätyyttämällä
ja tappamalla hyödyllisiä lintuja. Lukuun ottamatta kärpän tekemiä
useinkin suuria vahinkoja kanakopeissa ja kyyhkyislakoissa, tappaa ja
syö hän paljon pikkulintuja, sekä semmoisia, joilla on pesänsä maassa
että semmoisia, jotka rakentavat pesänsä onteloihin puihin. Useammin
kuin muut kärppälajit pyydystää hän päivällä, erittäinkin silloin, kuin
hänellä on pojat elätettävänä. Kaikissa hänen liikunnoissaan näyttäytyy
voimaa sekä suurta notkeutta.

Metsäpeura.

Dama platyceros.

(Kolme kappaletta zoologisesta puutarhasta, Gatschinasta.)

Metsäpeuran varsinainen koti lienee ollutvälimerenmaissa, niin
Etelä-Euroopassa kuin Länsi-Aasiassa ja Pohjois-Afrikassakin. Tätä
nykyä elää hän eläintarhoissa useimmissa Euroopan maissa. Metsäpeura
elää laumoissa eikä ole varsin pelkuri, vaan nähdään usein keskellä
päivää syömässä aukealla kentällä. Hänen sanotaan rakastavan musiikkia,
niin että — kertomuksen mukaan — villejä metsäpeurojakin voidaan
viekoitella esiin metsäs-tystorvea soittamalla.

Ill. W. MEYER. X.A. Hirviä.

Vuohi.

Hircus domesticus.

Kesyn vuohemme kotiperää ei varmuudella tiedetä, kuten on laita monien
muittenkinkotiälainten kanssa. Hyvin todenmukainen arvelu on kuitenkin,
että se polveutuisi Bezoarvuohesta, joka tavataan hyvin laajalti
läntisen ja keskisen Aasian vuo-riseuduilla. Yli 40 lajia kesyä vuohta
tunnetaan. Näistä on Kaschmirvuohi, kotoisin Bukarian ja Ti-betin
vuorimaista, mainioin hienon, untuvankaltaisen pohjavillansa kautta.

Kettu.

Vulpes vulgaris.

Kettu on hyvin laajalti levinnyt. Hän on tavattavana kaikkialla
Euroopassa sekä myöskin Aasiassa ja pohjoisessa Afrikassa jopa
Amerikassakin. Meillä esiytyy hän milt'ei kaikkialla, joka onkin
luonnollista, koska täydellinen maantienrosvo, joka hän kieltämättä on,
voi viihtyä kaikkialla, mistä vain saa elatuksensa.

Ymmärryksensä puolesta ei kettu ole lainkaan koiraa huonompi, ja
ruumiinkin lahjojensa suhteen voi hän kieltämättä vetää vertoja tälle.

Päivällä lepää kettu tavallisesti jossakin tiheässä pensaikossa taikka
muussa suojapaikassa; ainoastaan sateisella ja pahalla säällä oleskelee
hän maanalaisessa luolassaan, johonka hänen myöskin on tapana paeta
koirien vainotessa ja hätyyttäessä häntä.

Metsätaloudelliselta kannalta on kettu luettava hyödyllisten eläinten
joukkoon, koska hän ahkerasti vainoaa pieniä nakertajia ja myöskin
onvahingollisten hyönteisten ankara vihollinen. Maamiehen ja
metsästäjän sitä vastoin täytyy pitää häntä hyvinkin vahingollisena
eläimenä, sillä hän hävittää paljon kotieläimiä ja ruoaksi kelpaavaa
metsänriistaa.

Ill. W. MEYER. X.A. Susi ja kettu.

Viritettyjä ansoja karttaa kettu aivan taitavasti, jonka tähden
vaaditaankin paljon tottumusta, huolta ja varovaisuutta ketun
pettämiseen. Jos hän kerran on tarttunut kiinni, mutta onnellisesti
päässyt irti, tietää hän toiste olla varovainen. Paljon liiallisuutta
lienee niissä monissa kertomuksissa, joita löytyy ketun viekkaudesta ja
sukkeluudesta, mutta empimättä on hän kuitenkin luettava viisaimpien
eläinten joukkoon.

Saukko.

Lutra vulgaris.

(Vapaaherra Standertskjöld'in lahjoittama.)

Ill. Av P. x. Saukko.

Saukko, joka löytyy kaikkialla maassamme ja sitä paitsi koko Euroopassa
sekä keskisessä ja pohjoisessa Aasiassa, oleskelee sekä järvien ja
jokien että meren rannoilla. Päivällä piilee hän jossakin rantakolossa
taikka pesässään, josta kulkee useampia käytäviä, joiden suu on joko
yläpuolella taikkaerittainkin veden ollessa korkealla alapuolella veden
pintaa. Poikkeustiloissa lepää hän myöskin päivillä kaltevilla
puunrungoilla taikka vedestä esiin-pistävillä rantakivillä. Heti pimeän
tultua lähtee hän lepopaikastansa pyydystämään. Pienemmissä jo'issa
uiskentelee hän usein pitkän aikaa toisesta rannasta toiseen, nousee
usein puoleksi ylös vedestä, mutta syöksyy taas nopeasti alas,
sukeltaa, ui hetkisen vasten virtaa sekä käyttäytyy kuin levoton,
iloinen ja vilkas eläin ainakin. Maalla liikkuu hän jotensakin nopeasti
ja voi vähäisen kiivetäkin; mutta hänen sukkeluutensa vedessä mahtaa
olla tavaton, koska hän voi saavuttaa niin nopeitakin kaloja, kuin
lohia ja forelleja. Hänen ruokanaan ovat melkein yksinomaan kalat,
mutta hän syö myöskin vesirot-tia, vesilintuja, sammakoita ja krapuja.
Saaliinsa anastaa hän alipuolelta, uiden itse selällään. Ahneutensa
tähden on hän hyvin vahingollinen kalastajalle.

Jos saukko pyydetään pienenä poikana, kesyt-tyy hän ja lempeällä
hoidolla seuraa herraansa uskollisesti kuin koira. Häntä voi myös
opettaa kalastajaksi, niin että hän käskiessä syöksyy veteen ja tuo
sieltä omistajalleen kalan, jonka mahdollisesti on onnistunut saamaan
kiinni.

*

Joutsen.

Cygnus.

(Vapaaherra L. Standertskjöld'in lahjoittama.)

Paitsi maapallon lämpöisimpiä osia, asuvat joutsenet kaikissa
vyöhykkeissä. Lukuisimmin on niitä pohjoisen maapuoliskon lauhkeassa ja
kylmässä vyöhykkeessä. Ne oleskelevat järvien ja ve-sirikasten soiden
seuduilla. Pesänsä tekevät joutsenet sisämaahan, mutta hautomisajan
jälkeen oleskelevat he meressä.

Henkisiltä lahjoiltaan joutsenet eivät ole muista sorsalinnuista
jäljellä. Heikommille linnuille ovat he viholliset ja pahat, niin että
useinkin taukoamatta vainoovat muita vesilintuja, hyökkäävät raivolla
niiden päälle ja tappavat niitä ilman minkäänlaista syytä, ikäänkuin
tahtoisivat näyttää suurempaa voimaansa. Avioparit ovat kuitenkin
toisilleen uskolliset ja hellät; avioliitto sitoo koko elinajaksi.
Naaras rakentaa pesän, mutta koiras auttaa, ainakin aineitten
tuomisella. Niitä laahaa hän nokassaan taikka uittaa joukottain
pitemmän matkan päästä.

Tärkeimmät Euroopassa löytyvistä lajeista ovat Kyttyräjoutsen ja
Laulujoutsen (luikko). Näistä on vaan jälkimmäinen meillä kotiperäinen.
Se munii maamme pohjoisissa ja koillisissa osissa. Kuten nimensä
osoittaa on hän laululintu, joka yleiseen eiole tavallista
vesilinnuissa. Joka tilaisuudessa antaa hän kuulla korkeita vaihtelevia
ja puhtaita säveliänsä, jotka sen ohessa ovat niin voimakkaita, että
kuuluvat peninkulman päähän.

Eteläisellä pallonpuoliskolla elävät lajit ovat joko kokonaan taikka
ainakin osaksi mustia.

Hanhet.

Anser.

(Kokoelmassa on kolmenlajisia hanhia, jotka ovat lahjoja: Harmaa hanhi
tehtailija R. Poschner'ilta, Helsingissä, Valkoposkiset hanhet T:ri J.
Warén'ilta Keuruulla, ja yliopp. K. E. Dahlgrén'ilta, Haminassa, ja
Jyvähanhi insinööri Bergroth'ilta, Sortavalassa.)

Hanhet eivät ole niin varsinaisia vesilintuja kuin muut sorsalajit,
vaan oleskelevat suuren osan elämästään kuivalla maalla, jopa
puissakin. Vaikeaa on sanoa, miksi hanhet ovat tulleet niin kuuluisiksi
tyhmyydestä, koska joka havainto todistaa ihan toista. Kaikki lajit
ilman poikkeuksetta ovat viisaita, varovaisia ja valppaita. Yleensä
ovat hanhet hyvin seuraarakastavia ja erityisten perheiden jäsenet ovat
sangen mieltyneitä toisiinsa. Kerta solmittu avioliitto kestää koko
elämän.

Kaikki hanhilinnut ovat etupäässä kasvinsyöjiä. Kovan, teräväkulmaisen
nokkansa avulla syövät he ruohoa, viljaa ja kaikenlaisia kasvaksia sekä
kuorivat nuoria puita.Kantaisä kesylle hanhellemme on Harmaa hanhi. Se
munii kaikilla rannoillamme, mutta lukuisimmin pohjoisessa osassa
Pohjanlahtea.

Lokki.

Larus.

Lokkeja, joita tunnetaan yli 60 lajia, on kaikkialla maapallollamme ja
kaikilla merillä elelemässä. Harvat lajit poistuvat kauaksi rannasta,
ja jos niin tapahtuukin, palaavat he aina pian takaisin, jonka tähden
lokkia täytyykin pitää rantalintuna. Useammin kuin ulapalle lentävät ne
maalle päin, seuraten suurempain virtain juoksua.

Kaikille lokeille poikkeuksetta ovat kalat mieluista ruokaa, mutta
monet ovat myöskin ahkerat hyönteissyöjät ja nämät ovat pakoitetut
säännöllisesti muuttamaan, kun muut lokit talvellakin saavat ruokansa
merestä, missä se ei jäädy. Tämän ohessa syövät ne kaikenlaisisia
pienempiä eläimiä, joilla on asuntonsa meressä sekä kaikenlaisia
tähteitä; näyttää siltä kuin lokit eivät voisi koskaan tulla
ravituiksi.

Lokkien vartalo ja väri sekä liikunnot ovat miellyttäviä. He lentävät
siipiänsä pitkään liikutellen, mutta leijailevat usein vuorottelun
vuoksi kauan ja kauniisti, kuin leveäsiipiset petolinnut, ja
toimittavat kaikki liikkeensä leikillisen helposti. Lokit ovat
syöksysukeltajia, s. o. ne syöksyvät yläältäsekä alaalta aaltoihin niin
rajulla vauhdilla, että menevät, vaikka ruumiinsa on kevyt, aivan veden
sisään.

Munimisaikana yhtyvät kaikki lajit seuroiksi, jotka useinkin kasvavat
suuriksi parviksi, ja semmoisina asentavat lukemattomissa joukoissa n.
k. lintuvuorilla, Pohjois-jäämeren rannikoilla.

Meillä tavallisimmat lajit ovat Kalalokki, Haililokki ja Harmaalokki.

Naakka.

Corvus monedula.

Naakka on Keski- ja Etelä-Suomessa paikot-tain yleinen ja asuu
pääasiallisesti kaupunkien vanhoissa kirkontorneissa taikka muissa
korkeissa rakennuksissa, joiden muureissa hän löytää itselleen sopivan
munimispaikan.

Naakka on iloinen, vilkas, näppärä ja viisas lintu, joka aina on
iloisella tuulella ja elähyttää sitä paikkaa, jossa asuu. Hänen
lentonsa on niin keveää ja vaatii niin vähän ponnistusta että hän usein
huvitteleiksee tekemällä ilmassa kaikenmoisia rohkeita liikuntoja ilman
mitään erityistä syytä.

Kaikenlaiset hyönteiset, raakut ja madot ovat naakan pääasiallisena
ravintona. Hyönteisiä poimii hän pellolta ja niityltä taikka suurempien
kotieläinten seljästä. Kyntäjää seuraa hän uskollisesti,hakien vaoissa
mahdollisesti löytyviä matoja ja toukkia. Kaduilla hakee hän ravintonsa
sonnasta ja huoneiden edessä kyökistä heitetyistä tähteistä. Rottia
pyytää hän taitavasti ja yhtä nopeasti ottaa hän kiinni linnunpoikia,
jonka ohessa munat ovat hänen herkkuruokaansa. Sitä paitsi tyytyy hän
myös kaikenlaisiin kasvinaineksiinkin ja voi sentähden puutarhoissa
tehdä suurta vahinkoa. Kuitenkin vastaa hänen tekemänsä hyöty pelloilla
ja niityillä hyvin hänen tekemänsä vahingon.

Ei mitään variksen sukuun kuuluvata lintua pidetä useammin vankeudessa
kuin naakkaa, jonka hauska olento, näppäryys ja viisaus sekä
uskollisuus omistajaansa kohtaan ynnä viaton käytöksensä ja
matkimiskykynsä, ovat hankkineet sille paljon ystäviä.

Teiri.

Tetrao tetrix.

Teiri on tavallisimpia kanalintuja maassamme ja myöskin sen
ulkopuolella hyvin laajalle levinnyt. Hän ei viihdy umpinaisissa,
hyvinhoidetuissa metsissä, vaan rakastaa metsiä, jotka ovat
luonnollisia ja osittain tulen hävittämiä, kuin myöskin
matala-pensaikkaita ja varvikkoisia seutuja. Koivumetsä on hänestä
mieluisempi kuin mikään muu metsä; havumetsään turvautuu hän siis
ainoastaan hätätiassa.

Teirin aistit ovat hyvin tarkat ja sen ohessa- 58 —

on hän aina kovin varovainen. Ainoastaan ani harvoin saa hänet
petetyksi; vaan hän turvautuu ennen varmaan kuin epävarmaan ja koettaa
pelastua siipiensä varalla. Hän on kovin seuraarakastava. Sukupuolet
elävät tosin eriksensä, mutta muodostavat kumpikin itseksensä lukuisia
parvia. Talvella, jolloin heidän on vaikea saada ruokaansa, on heidän
usein kärsiminen kovaa ja silloin tapahtuu, että he kaivavat pitkiä
käytäviä lumen alle hakiessaan jotakin ruoaksi kelpaavaa. Mutta kevään
tullessa herää jälleen heidän elämänhalunsa ja ennenkuin lumi häviää
pois, alkaa n. k. soidin. Teiri valitsee soidinta varten jonkun aukean
paikan metsässä, mieluummin pienen niitun, kesantopellon taikka jonkun
raivatun alan. Koiras saapuu illalla paikan läheisyyteen, istuutuu
puuhun ja soittaa siinä kuurot-tain yöhön saakka. Varhain päivän
valjetessa jättää hän makuupaikkansa ja laskeuu maahan.

Missä teiriä löytyy viljalta, kokoontuu heitä sopiville paikoille
suuret joukot, usein satakin kappaletta. Ensimmäinen koiras, joka
esiintyy soidin-paikalla, huutaa kuikuttaa muutaman kerran, on vähän
aikaa hiljaa ja alkaa sitte soittaa, jonka jälkeen kuherrus alkaa.
Soitimeen kuuluu sekä soittoa että tanssia. Liikuntonsa ovat rajut,
vilkkaat ja eriskummalliset. Kuherrusta ennen pitää hän häntänsä
pystysuorana ja viuhkan kaltaiseksi levitettynä, kuroittaa ilmaan
kaulaansa ja päätänsä, pöyristää näitten höyheniä sekä laskee alas
siipensä; sitte karkailee hän muutaman askelen edestakaisin, joskus
ympyrässä japainaa leukaluunsa niin pitkälle maahan, että usein repii
pois kaulahöyhenensä. Näitä liikuntoja teh-dessänsä räpyttään hän
siivillään ja vääntelee itseänsä ympäri. Mitä kiihtyneemmäksi hän
tulee, sitä vilkkaammiksi tulevat hänen liikkeensä, että hän lopulta on
aivan kuin mieletön.

Täysikasvuiset teirit voivat sopivalla hoidolla elää monta vuotta
vankeudessa.

Turturikyyhky.

Columba turtur.

Turturikyyhky, jota ani harvoin tavataan meidän maassamme, kuuluu
oikeastaan eteläiseen ja keskiseen Eurooppaan, pohjoiseen Afrikaan ja
muutamiin osiin Aasiaa.

Turturikyyhkyn käytös on miellyttävä. Hänen sirot liikuntonsa, hänen
hempeytensä ja lempeä ku-herruksensa viehättävät läsnäolijaa, ja jos
tämä vielä lisäksi saa nähdä sitä hellyyttä, jolla koiras kohtelee
aviokumppaliaan, saa kän helposti sen käsityksen, että turturikyyhky on
viehättävin kaikista linnuista. Asian laita ei kuitenkaan ole aivan
niin, sillä turturikyyhkyllä on myös heikot puolensa, jotka pistäyvät
esiin, jos kauemmin tarkastamme sitä. Ravinnokseen käyttää hän mitä
erilaisimpia siemeniä. Hänen poikiansa ' voi helposti kasvattaa ja ne
tulevat pian hyvin kesyiksi, jos seurustelemme niiden kanssa.

Piskukana.

Numida meleagris.

Piskukanan koti on Afrika, mutta se tuotiin jo vanhana aikana
Eurooppaan, jossa se kotieläimenä on hyvin laajalle levinnyt.

Metsäkana.

Perdix cinerea.

Metsäkana, joka on levinnyt yli koko Euroopan ja myöskin löytyy
muutamissa osissa Aasiaa,, munii eteläisissä ja keskisissä osissa
maatamme, ainakin Kuopioon asti. Viihtyäkseen vaatii hän hyvin
viljeltyjä, vaihtorikkaita seutuja, missä hän voi laskeutua pelloille,
mutta myöskin etsiä turvaa pensastoissa.

Metsäkana on viisas ja järkevä, varovainen ja arka, eroittaa helposti
ystävän vihollisesta, osaa käyttää hyväksensä kokemustansa ja osoittaa
suurta taitoa mukautumaan elämän eri oloihin. Hän on seuraarakastava,
rauhallinen, uskollinen ja uhraa-vainen, hyvin hellä aviokumppalille ja
pojille, mutta näyttää näitä hyviä ominaisuuksiansa ainoastaan
perhettänsä, vaan ei muita eläimiä kohtaan, olkoot ne sitte sukua
taikka ei.Aikaisimmassa nuoruudessaan syövät metsäkanat melkein
yksinomaan hyönteisiä, myöhemmin myöskin kasviaineita ja lopulta
melkein tykkänään viimeksi mainituita. Leikkuuaikaan saakka kuleksivat
he parvissa pääasiallisesti viljavainioilla; leikkuun päätyttyä
laskeuvat he peruna- ja kaalimaille, koska niissä löytävät paraimman
suojan. Myöhempänä syksyllä etsivät he sänkisiä peltoja ja vielä
mieluummin vasta kynnettyjä kesantoja, joiden vaoissa voivat piillä.
Talvi on heille surun aika, ja jos lumiriite tulee niin kovaksi,
etfeivät voi murtautua sen läpi, kuolevat he nälkään. Kovina talvina
kadottavat he kaiken ihmispelkonsa, lähestyvät kyliä, etsivät turvaa
puutarhoissa, tulevatpa porstuaankin, jos säälivät ihmiset tarjoovat
heille jyviä. Kun suojainen sää ja aurinko siellä täällä ovat aikaan
saaneet paljaita paikkoja, ovat metsäkanat taas pelastetut, ja jos he
muutamia päiviä peräkkäin ovat saaneet syödä tarpeeksensa, palaa heille
takaisin myöskin hilpeä elämänhalu, joka on heille niin omituista.

Riikinkukko.

Pavo cristatus.

Riikinkukko elää villinä Itä-Intiassa ja Ceylonin saarella, jossa hän
asuu metsissä ja pensastoissa, mieluummin vuorisilla seuduilla. Monessa
paikassa Intiaa pidetään häntä pyhänä lintuna,jonka tappaminen
alkuasukasten silmissä on rikos ja saattaa jokaisen siihen syypään
hengen vaaraan. Monen hindulaisen temppelin läheisyydessä elelee
lukuisia joukkoja puoleksi villejä riikinkukkoja, joidenka hoito kuuluu
pappien velvollisuuksiin. Täällä tulevat he pian tuntemaan sitä suojaa,
mikä heille taritaan, ja he eivät pelkää hindulaisia enemmän, kuin
kanakopeissamme kasvaneet riikinkukot meitä.

Niissä paikoissa Ceylonia, missä lintua ei hätyytetä, on se niin
lukuisana, että päivällä voi nähdä niitä sadottain yhdellä kertaa ja
yöllä ei voi nukkua alituiselta korkealta huudolta. Muhkeimmalta
näyttää riikinkukko lennettyään puuhun, missä hänen pitkä häntänsä,
joka vuorotellen osittain peittyy lehdillä, vuorotellen leviää on
kaunistuksena itse puulle.

Kuten todellinen kanalintu ainakin valitsee riikinkukko ravintonsa niin
kasvi- kuin eläinkunnastakin ja voi suuruutensa tähden hyökätä
suurempienkin eläinten päälle, esim. käärmeen.

Riikinkukko on hyvin kauan kesynä löytynyt Euroopassa; jo Aristoteleen
aikana oli se tavallinen Kreikassa.

Papukaija.

Psittaous.

Papukaijat, joita tunnetaan lähes 400 lajia, asuvat kaikissa
maanosissa, paitsi Euroopassa;enimmäkseen löytyy niitä kuumassa
vyöhykkeessä. Mitä rikkaampi kasvimaailma on, sitä lukuisammat ne ovat.
Kuuman ilman alan metsissä ovat ne milt'ei ainoat sulilla varustetut
asukkaat. He koristavat metsiä, joissa heidän huutonsa kuuluu.

Paitsi munimisaikaansa elävät enimmät papukaijat seurallisesti ja usein
hyvin lukuisissa parvissa. Asunpaikaksensa valitsevat he jonkun alan
metsässä, josta kuleksivat hyvin laajalti ympäri. Varhain aamulla
jättävät he makuusijansa, hyökkäävät yhdessä johonkin puuhun taikka
vainiolle ravitaksensa itsiään hedelmillä. Silloin asettavat he
vahteja, joiden tulee pitää huolta kaikkien turvallisuudesta. Kaikki
rupeevat he yhfaikaa taikka kuitenkin aivan peräkanaa lentoon, jolloin
uskollisesti auttavat toisiaan vaarassa. Makuupaikka on myös yhteinen.
Se voi olla tiheä puunlatva, vuoren kolo taikka ontelo puu.

Niin korkeääniset kuin papukaijat tavallisesti ovatkin, voivat he kyllä
olla vaitikin, kun niin tarvitaan. Jos joku seurasta on havainnut
lähestyvän vaaran, antaa hän varoittavan merkin. Kohta koko joukko
vaikenee, jokainen vetäiksee lähemmäksi runkoa ja kiipeää ääneti sille
sivulle, joka on poispäin vihollisesta sekä lentää sitte muutaman sadan
askeleen, jos turvallisuus niin vaatii.

Papukaija on viisain kaikista linnuista, mutta myöskin oikullisin ja
epävakaisin. Toisessa silmänräpäyksessä on hän kesyssä tilassa mitä
rakkain ja hauskin seurakumppali, toisessa sitä vastoin
ihantuskastuttava. Hänellä on tarkka arvostelukyky ja mainio muisti,
jonka tähden onkin hyvin oppivainen ja uskollinen, mutta toiselta
puolen on hän pahankurinen ja kavala sekä säälimätön heikompaa kohtaan.

Ill. O. BEHRENS. Suuri paviljonki Korkeasaarella.

Papukaijojen vainioilla ja puutarhoissa tekemät vahingot ovat
uskottoman suuret, jonka tähden ovatkin varsinaisena maan vitsauksena.
Paikottain tekevät he mahdottomaksi muutamien peltokasvien
viljelemisen.

Ilmoituksia.

Helsingin Anniskelu-osakeiyhtiö

pyytää täten saada kiinnittää niin Helsingin kaupungin asu-jainten kuin
myös matkustavan 3'leiBÖn huomioon alla olevat ilmoitukset yhtiön
hallussa olevista saarista

Korkeasaari ja Seurasaari.

Korkeasaari,

sijaitseva Helsingin pohjoisessa satamassa noin kilometrin päässä
kaupungista ja pintaalaltaan noin 20 hektaaria, on järjestetty
kansanpuistoksi pienemmillä kotimaisilla ja pohjoismaisilla eläimillä
sekä on maksutta yleisön käytettävänä niin arki- kuin juhla- ja
sunnuntaipäivinä.

Matka saareen tehdään mukavimmin ja joutuisimmin kanavatorilta, josta
on koko kesän järjestetty säännöllinen lai-vakulku ainakin joka tunti,
mutta juhla- ja sunnuntaipäivinä taikka kauniina kesäpäivinä useampikin
kerta tunnissa.

Turholman höyryveneyhtiön kanssa tehdyn sopimuksen mukaan on maksu
ylimatkasta määrätty 15 penniksi täysikasvuisilta ja 10 p:ksi lapsilta,
jonka ohessa useampia pilettiä ostaissa myönnetään hinnanalennus Muissa
— samaa linjaa kulkevissa — höyryvenheissä sekä soutovenheissä, joita
ainakin sunnuntai- ja juhlapäivinä suuret joukot ot> yleisölle tarjona,
on maksu 15—20 pennin vaiheilla. Talvella maksetaan vuokraajurille
matkasta tavallisesti 75 penniä.

Ravintolassa, joka on saarella, tarjotaan kesäisin kaikkina päivinä
aamiaisia, päivällisiä sekä iltapaloja määrättyihin helppoihin
hintoihin. — Talvisaikana on yksinkertaisempi kah-vintarjous
järjestetty puutarhurin asunnossa taikka ravintolassa. Hinta
kahvikupista leivän kanssa 30 pennift.

Keilirata annetaan käytettäväksi 1 markasta tunnissa päivänvalolla 1 ja
m:sta 20 p:istä kynttilän taikka lampun valolla.

Krocket-peliä löytyy myös yleisön käytettäviksi 25 p:stä tunnissa;
kysytään saaren vartijalta.

Uimahuonetta on rakennettu yksi kummallekin sukupuolelle saaren
itäiselle rannalle. Maksut ovat: merikylvystä erityisellä
riisumishuoneella 10 penniä, ilman sitä 5 penniä; tähän tulee lisäksi
pyyheliinasta 5 penniä, lakanasta 10 penniä.

Eläinkokoelmia saarella saadaan katsoa maksutta: ne suljetaan yleisön
suosiolliseen hyväntahtoisuuteen ja suojelukseen.

Lahjoja kokoelmiin otetaan vastaan suurimmalla kiitoksella. Tässä
suhteessa ovat tietysti eläimet, joita ei vielä löydy saarella, taikka
sopivat ruokaaineet, kalut y. m. tervetulleita, mutta myös muitakin
lahjoja, kokoelmien rikastuttamista ja ylläpitämistä varten vastaan
otetaan kiitollisuudella. Lahjat voidaan jättää joko saaren
puutarhurille taikka luutnantti Aug Fabritius'e\\e, Pohjoinen
Esplanadikatu N:o 21

Jotta mahdollisuuden mukaan voitaisiin suojella eläimiä
ilkivaltaisuuksilta, pyydetään saaressa käyvää yleisöä
vaa-riinottamaan:

ett'ei se mukanansa tuo koiria, koska kokemus on osoittanut, että ne
aikaan saavat paljon vahinkoa; vartijaväkeä on: käsketty estämään
koirien tuomista saareen, ottamaan kiinni siellä kuleskelevia koiria
sekä tarpeen tullessa heti tappamaan niitä, jotka murtautuvat eläinten
aitauksiin ja vai-noovat taikka hätyyttävät niitä;

ett'ei ärsytä saarella olevia eläimiä eikä niiden häkkei-hin heitä
kaikenlaisia esineitä, niinkuin keppiä, pulloja, lasi-sirpaleita taikka
muita teräviä kappaleita, joihin eläimet helposti voivat haavoittua;

ett'ei anna eläimille sopimatonta ravintoa, vaan tässä suhteessa ennen
kaikkia kysyy neuvoa puutarhurilta ;

ett'ei häiritse eikä estä neuvoillaan, käskyillään taikka
soimauksillaan ja vielä vähemmin väkivaltaisuuksilla saaren
palvelusväkeä toimissaan ja eläimiä hoitaessaan.

Sitä vastoin pitäisi vanhempien ja järkevämpien saaressa käyvän yleisön
seassa nähdessään töitä, jotka osoittavat ra-kuutta, vallattomuutta
taikka eläinten rääkkäystä tarmonsa takaa koettaman estää ja pidättää
tällaista, ja, jos ei parannusta tapahdu, asiasta vartijalle
ilmoittaman.

Yleensä voidaan valituksia yleisön puolelta tehdä joko puutarhurille
paikalla taikka yhtiön konttoorisBa Korkeavuorenkadulla N:o 20.

Seurasaari,

sijaitseva Helsingin pititjässä, länteenpäin H.'gin kaupungista
ulkopuolella kaupungin alle kuuluvaa Mejlans in maatilaa, jätettiin 12
p. Maaliskunta 1889 kolmenkymmenen vuoden kontrahdilla Helsingin
Anniskelu-osakeyhtiölle, joka on siitä laittanut yleisen kansanpuiston.

Järjestystä saarella ylläpitää yhtiön hallituksen ylivalvonnan alla
mainitun hallituksen hyväksymä ja läänin kuvernöörin määräämä
varakruununpalvelija.

Vielä joku vuosi sitte, oli saari hyvin metsärikas, ja muutamin paikoin
löytyi mitä kauniimpia ja suurimpia puuryhmiä. Mutta kauhea myrsky,
joka 28 p. elokuuta 1890 kävi halki eteläisen osan maatamme, sai aikaan
suuria tuhotöitä saarella. Laajat metsäkaistaleet suoraan sanoen
lyötiin maahan viimeiseen puuhun asti. Mutta, huolimatta suurista
vahingoista, joita metsä saarella kärsi, löytyy vieläkin useampia
kauniita jätteitä.

Yhtiön otettua haltuunsa saaren, on suurenmoisia huone-ja
siltarakennustöitä sekä kaunistuksia pantu toimeen.

Laaja verkko mukavia käytäviä on vedetty joka suunnalle sekä saaren
läpi että ympäri, joten yleisö mukavasti voi käydä katselemassa sen eri
osia ja monia luonnon ihania paikkoja.

Saaren keskipaikoille on rakennettu suurenmoinen ravintolarakennus,
johon yksinkertainen raittiusravintolaliike on asetettu.

Yhtiön palveluksessa olevaa vartija- ja työväkeä varten on saaren
eteläiseen osaan rakennettu asuinhuone järjes-tysniiehelle,
talous-huoneet sekö työväenasunto; pohjoiselle puolelle vastapäätä
Mejlans'in maatilaa vartijahuone.

Yhdistämään saarta mannermaan kanssa on talvella 1891—92 rakennettu
kävelysilta. Sitä paitBe on rakennettu kaksi suurempaa
böyryvenelaituria saaren eteläiselle niemelle ja läntiselle rannalle.
Saaren eteläiselle puolelle, työväenasun-non viereen on kaivettu
suurempi lampi, joka on eroitettuna merestä kivimuurilla.

Matka saareen voidaan, paitse maantietä myöten yli edellämainitun
sillan, myös tehdä höyryveneillä, jotka määrätyillä, sanomalehdissä
ilmoitetuilla ajoilla kulkevat Santahaminan ja Seurasaaren väliä. Maksu
on etukannella 25 p:niä, takakannella 40 p:niä.

Matkustajan, joka tahtoo tarkastella katselemista ansaitsevia paikkoja,
on höyry veneellä matkustaminen eteläisellä niemellä olevalle
laiturille: tätä lähellä on järjestysmiehen asunto kahdessa kerrassa,
joista ylimmäinen on aijottu matkustavaisille odotussaliksi.Ylimmäisen
kerran balkongilta on hyvin ihana näköala edessämme ohevasta
saaristomaisemasta.

Järjestysmiehen asunnolta käymme vasemmalle vievää tietä pitkin,
osittain rantaa myöten, osittain läpi saaren keskusosien, tie loppuu
aukeaan kenttään, jonka toisella puolella arkitehti S. Mieritz'in
norjalaiseen malliin rakentama ravintolarakennus kohoaa. Rakennuksen
penkereiltä ja balkongeilta on useita kauniita ja laajoja näköaloja.

Ravintolahuoneessa, missä ei anniskella minkäänlaisia väkijuomia, voi
matkustaja saada yksinkertaisempaa ruokaa, kahvia, teetä sekä
virvoitusjuomia muun muassa seuraaviin hintoihin;

Annos pihviä taikka muuta paistia................50 p:ä

kuppi kahvia taikka teetä..............................10 p

„ „ n n leivän kanssa ............15 „

voileipä....................................................10 „

pullo sodaa, seltersiä taikka jääkellarikaljaa ... 20 „

„ limonaadia . . •..................................25 „

„ tavallista simaa....................................50 „

„ sampanja simaa ..................................75 „

Ravintolahuoneen edustalla olevalle kentälle on rakennettu tanssilava,
jolla sunnuntain ja juhlapäivien iltapäivillä U9ein saa nähdä iloisen
joukon pyöritteleivän vilkkaassa tan-sissa.

Ravintolasta pitkitämme matkaamme pohjoista kohti saaren pohjoiseen
niemeen, jolla vartijan asunto on hyvin kauniilla paikalla. Tästä on
arkiteliti S. Mieritzin rakentama kävelysiltakin mannermaalle.

Sitte käy tie itäänpäin ohi monen varsin sievän niemen ja lahdelman,
kunnes lähellä järjestysmiehen asuntoa tullaan lammelle ja sitte lammin
muuria pitkin vievää tietä lähtöpaikkaan.

Mutta tätä piiri käytävfiä ympäri saaren lukuun ottamatta kannattanee
saaressa kävijän tehdä kävelymatka pitkin jotakin saaren sisäosiin
vicvfiä tietä katsellaksensa siellä löytyviä sieviä maisemaryhmiä.

Saari, kaikkine laitoksineen suljetaan yleisön suosiolliseen
suojelukseen. Rikokset järjestystä y. m. vastaan on järjestysmiehen
estettävä ja oikeuteen vedettävä, ja kehoitetaan yleisöä ystävyydellä,
missä se sellaisia rikoksia havaitsee estämään niitä taikka, jos
kehoituksensa eivät auta, järjestys-miehelle ilmoittamaan asiasta.

Valituksia yleisön puolelta tehdään yhtiön johtokunnan
puheenjohtajalle, maisteri V. Öhberg'ille, Annankatu N:o 5.

Palovakuutus-osakeyhtiö

fiini

Helsingissä

Pääkonttori: Unioni n k. 30 Telefoni 206,

vakuuttaa palovahingon varalta irtainta ja kiinteätä omaisuutta
edullisimmilla ehdoilla.

Vakuutusilmoituksia vastaanottavat Helsingissä myös seuraavat herrat
asioitsijat:

C. F. Blomberg I. Henrikink. 3. Georg Federley Töölön sokeritehdas, ja
Pohj. Esplanaadink. 31. Viktor Rydman AJeksanterink. 38. (Aihion
Lamppumakasiini)

Karl Elmgren

Vuorik. 10. W. J. Koroleff Unionink. 22.

J. H. Sjöholm Korkeiinvuorenk. 20. Vaseniuksen kirjakauppa Pohj.
Esplanadink. 25.

Helsingissä

Pääkonttoori: Unioninkatu 30.

myöntää vakuutuksia tapaturmilta, jotka sattuvat vakuutetulle ammatin
harjoittamisessa, matkalla tahi muissa tilaisuuksissa.

korvaukseksi annetaan:

A. jos vakuutettu tapaturmasta kuolee: pääoma:

. B. jos vakuutettu tulee elinajakseen raajarikoksi:

vuotuinen eläke tahi pääoma: C. jos vakuutettu saa ohimenevän vian:

päiväpalkka ynnä korvaus lääkärin hoidosta.J. R. Aspelin: Olavinlinna.
22 hienolla kavalla. Hinta sid. 2:75.

Erittäin niille, jotka käyvät Savonlinnan kaupun- kia ja Olavinlinnaa
katsomassa.

August Ramsay: Matleailu ja vireys. I. Kesämatkoilla kanootissa Hinta
sid. 1:75. II. Jalkamatkoilta. Hinta sid. 1:75.

Hilpeitä ja reippaita kuvauksia metsistä ja vesiltä.

Henry M. Stanley: Kongo. Kuvilla ja kartoilla varustettu. Suomennos.
Hinta: I osa 10 mk koruk. 11 mk. II osa 9:50 koruk. 10:50.

A. E. Brehm: Pohjoisnavalta päiväntasaajalle. Kuvilla varustettu.
Suomennos. 10 vihkoa ä 85 p. koruk. 12 mk.

Mestarillisella tavalla siinä kuvaillaan luonnon suuria ihmeitä,
ihmisten ja eläinten kirjavaa elämää maailman eri osissa.

Rafael Hertzberg: Nordenskiöldin maikat ja retket napamerillä.
Nuorisolle kerrottuna. Suomennos. Hienoilla kuvilla. Hinta 2:75. — —
Kaikkea outoa, uutta ja inahtavaa haluavalle nuorisolle on kirja
erinomaisen sopiva.

Onni Wetterhoff: Herr/ön pyyntiniieheU Suomennos. Hinta 1:60.

\Vetterhoffin kuvaukset pyyntirntlciltä viehättävät ja miellyttävät
kaikkia vilkkaan esitystapansa kautta.

Suomen valtiollisia oloja valaisevia teoksia:

Joh. Rich. Danielson: Suomen yhdistäminen Venäjän valtakuntaan. Hinta
3:60.

Suomen sisällinen itsenäisyys. Hinta 2:25 sid. 3 mk.

W. Golovin: Lehtiä Suonien nykyisyydestä ja entisyydestä. Hinta 3:60.

Digitaliserad av Projekt Runeberg och publicerad på
http://runeberg.org/opaskorkea/ .
Konverterad till .pdf, .epub, .mobi och .txt av Arkivkopia och
publicerad på https://arkivkopia.se/sak/runeberg-opaskorkea .
Filen skapad 2018-12-17 14:22:03.955139
